"Жахлівы год" – такую характарыстыку атрымаў 2001 год у сёньняшнім дакладзе Камітэту абароны журналістаў. Паводле гэтага камітэту, рэпрэсіўныя дзяржавы скарысталіся з вайны супраць тэрарызму, каб яшчэ больш прыціснуць незалежныя мас-мэдыі. Нью-ёрскі Камітэт абароны журналістаў зафіксаваў больш як 500 выпадкаў, калі супрацоўнікаў сродкаў масавае інфармацыі перасьледавалі, цэнзуравалі, зьбівалі, катавалі або забівалі. Сярод найгоршых летась былі ўлады Кітаю, Расеі, Украіны, Беларусі, Узбэкістану ды Ірану.